Source: https://www.riigiteataja.ee/akt/428052019029
Timestamp: 2019-12-15 19:42:25+00:00
Document Index: 732355

Matched Legal Cases: ['§ 4', '§ 5', '§ 7', '§ 10', '§ 12', '§ 14', '§ 15', '§ 16', '§ 17', '§ 171', '§ 18', '§ 19', '§ 22', '§ 63', '§ 4', '§ 4', '§ 5', '§ 7', '§ 10', '§ 12', '§ 14', '§ 15', '§ 16', '§ 29', '§ 17', '§ 171', '§ 18', '§ 19']

Antsla Vallavalitsuse palgajuhend – Riigi Teataja
Antsla Vallavalitsuse palgajuhend
Antsla Vallavalitsuse palgajuhend - sisukord
§ 4 Vallavanema ja palgalise vallavalitsuse liikme töötasu
§ 5 Teenistuskohtade palgagrupid ja põhipalga/töötasu vahemik
§ 7 Põhipalga määramine
§ 10 Lisatasu täiendavate teenistusülesannete täitmise eest.
§ 12 Lisatasu puuduva teenistuja ülesannete täitmise eest
§ 14 Puhkusetasu arvutamine ja maksmine
§ 15 Tasustamine välisvahenditest rahastatavate projektide korral
§ 16 Tasustamine tasemekoolituse ja tööalase koolitusega seotud õppepuhkuse ajal
§ 17 Hüvitis teenistuja töövõime ja tervise taastamiseks
§ 171 Sotsiaalsed garantiid ja toetused
§ 18 Palgajuhendi ülevaatamine ja avalikustamine
§ 19 Vastutus palgajuhendi täitmise eest
RT IV, 28.05.2019, 29
Vastu võetud 28.11.2017 nr 1
RT IV, 08.12.2017, 1
26.02.2019 RT IV, 07.03.2019, 13 10.03.2019
21.05.2019 RT IV, 28.05.2019, 11 31.05.2019
Määrus kehtestatakse „Kohaliku omavalitsuse korralduse seaduse“ § 22 lõike 1 punkti 36 ning "Avaliku teenistuse seaduse" § 63 lõike 2 alusel.
(1) Antsla Vallavalitsuse palgajuhend (edaspidi palgajuhend) reguleerib Antsla Vallavalitsuse kui ametiasutuse (edaspidi ametiasutus) ametnike ja töötajate (edaspidi teenistujad) töötasu määramise ja maksmise korda ning vallavanema ja palgalise vallavalitsuse liikme töötasu maksmise korda.
(3) Vallavanemale ja palgalisele vallavalitsuse liikmele laieneb palgajuhendi § 4.
1) ametiasutus- kohaliku omavalitsuse üksuse eelarvest finantseeritav asutus, kelle ülesanne on avaliku võimu teostamine;
2) ametnik – isik, kes on ametiasutusega avalik-õiguslikus teenistus- ja usaldussuhtes ning on ametiasutuses nimetatud ametikohale, millel teostatakse avalikku võimu. Ametnik nimetatakse ametikohale ja vabastatakse teenistusest „Avaliku teenistuse seaduse“ alusel. Ametniku teenistuskohta nimetatakse ametikohaks;
3) teenistuja – vastavalt avaliku teenistuse seadusele on avalik teenistuja ametiasutusega avalik- õiguslikus teenistus- ja usaldussuhtes olev ametnik või eraõiguslikus töösuhtes olev (s.o töölepingu alusel töötav) töötaja;
4) töötaja – ametiasutusega eraõiguslikus töösuhtes olev isik, kes ei teosta avalikku võimu, vaid teeb avaliku võimu teostamist toetavat tööd. Töötaja töötab töölepingu alusel ning tema teenistuskohta nimetatakse töökohaks;
5) teenistuskoht – ametiasutuse teenistuskohtade koosseisus ettenähtud ameti- või töökoht;
6) põhipalk - teenistuja palga fikseeritud osa, mis on määratud ametikoha teenistusülesannete ning ametniku teenistusalaste teadmiste, oskuste ja kogemuste põhjal;
7) palk – ametnikule makstav põhipalk, muutuvpalk ning eritingimustes töötamise eest makstavad lisatasud (lisatasu öötöö, riiklikel pühadel töötamise ja ületunni ning valveaja eest) ning asendustasu;
[RT IV, 07.03.2019, 13 - jõust. 10.03.2019]
9) töötasu – tasu, mis koosneb põhipalgast, muutuvpalgast, eritingimustes töötamise eest makstavatest lisatasudest (lisatasu öötöö, riiklikel pühadel töötamise ja ületunni ning valveaja eest) ning asendustasust, mida asutus maksab töötajale tehtud töö eest vastavalt töölepingule, õigusaktidele ja tööandja poolt kehtestatud korrale;
10) palgagrupp – näitarv, mis seob teenistuskoha sellele vastava põhipalga või töötasuga (edaspidi palk/töötasu).
(1) Teenistujatele palkade määramisel, töötasude kokkuleppimisel ning maksmisel lähtutakse „Avaliku teenistuse seadusest“ ja „Töölepingu seadusest“. Palga ja töötasu määramise suuruse aluseks on vallavolikogu poolt kinnitatud eelarve, teenistuskohtade koosseis ja käesolev palgajuhend.
(3) Palga/töötasu arvestusperiood on kalendrikuu. Palka/töötasu arvestatakse ajavahemiku eest, millal teenistuja täitis talle pandud ülesandeid. Kui teenistujal on kehtestatud täistööajast lühem tööaeg (osaline tööaeg), arvestatakse palka/töötasu proportsionaalselt tööl oldud aja eest. Palgast/töötasust arvestab tööandja maha seadusega ette nähtud maksud.
(4) Ametiasutus võib ametniku palgast kinni pidada ametiasutuse arvel tehtavate kulude kehtestatud limiiti ületava summa ja ametnikule makstud ettemakse, mille ametnik peab ametiasutusele tagastama. Töötaja puhul on selleks vajalik töötaja kirjalik nõusolek, v.a töölt
lahkumisel tema ette kasutatud ja väljateenimata puhkus.
(6) Eritingimustes (ületunnitöö, riigipühal ja ööajal töötamine) töötamise eest lisatasu maksmine vormistatakse vallavanema käskkirjaga ning kajastatakse tööajaarvestuse tabelis.
(7) Palka/töötasu makstakse teenistujale üks kord kuus kalendrikuu viiendal kuupäeval teenistuja poolt määratud pangakontole. Pangakonto muutumisest teavitab teenistuja raamatupidamist kirjalikult.
[RT IV, 28.05.2019, 11 - jõust. 31.05.2019]
(8) Teenistujale väljastatakse tema soovil teatis arvestatud palga/töötasu, puhkusetasu ja neist tehtud kinnipidamiste, teenistuja eest arvestatud sotsiaalmaksu ja töötuskindlustusmakse kohta. Teenistujal on õigus saada selgitusi talle palga/töötasu määranud isikult ja palgaarvestajalt.
(9) Teenistujale võib erandkorras maksta tema taotluse alusel ühekordset palka/töötasu (avanssi), proportsionaalselt tööl oldud ajale, kuid mitte rohkem kui 50% ühe kuu palgast/töötasust.
§ 4. Vallavanema ja palgalise vallavalitsuse liikme töötasu
Vallavanemale ja palgalisele vallavalitsuse liikmele töötasu maksmise aeg ja viis toimub käesoleva palgajuhendiga sätestatud korras.
§ 5. Teenistuskohtade palgagrupid ja põhipalga/töötasu vahemik
Vallavalitsuse teenistuskohtade palgagrupid ja põhipalga/töötasu vahemik on kehtestatud käesoleva määruse lisaga.
(1) Ametniku palga ja töötaja töötasu maksmisel kasutatakse järgmisi komponente:
3) eritingimustes töötamise eest makstav lisatasu;
4) lisatasu puuduva teenistuja ülesannete täitmise eest (asendustasu).
3) ületunnitöö eest;
4) valveaja eest.
§ 7. Põhipalga määramine
(1) Ametniku põhipalga määrab käskkirjaga ametiasutuse juht. Töötaja töötasu lepitakse töötaja ja ametiasutuse juhi vahel kokku töölepingus.
(2) Teenistuja põhipalga/töötasu määramisel lähtutakse teenistuskohale vastava palgagrupi põhipalga/töötasu vahemikust.
(3) Ametisse nimetamisel või töölepingu sõlmimisel lepitakse kokku ametniku palk või töötaja töötasu katseajal. Katseajal võib määrata teenistuja põhipalgaks/töötasuks tema teenistuskohale planeeritud põhipalgast/töötasust üldjuhul vähemalt 10% madalama palga- või töötasumäära.
(1) Muutuvpalk on teenistuja palga/töötasu ebaregulaarne osa, mida võib maksta tulemuspalgana, lisatasuna täiendavate teenistusülesannete täitmise eest või preemiana erakordsete teenistus- ja tööalaste saavutuste eest.
(3) Muutuvpalka võib kalendriaasta jooksul teenistuja põhipalgale juurde maksta kuni 20 % teenistuja aastasest põhipalgast.
(1) Tulemuspalk on muutuvpalga üks komponent, mida võib teenistujale maksta teenistuskohutuste tulemuslikuma täitmise ja silmapaistvate saavutuste eest töötulemuste täitmisel.
(2) Tulemuspalga maksmise ja selle suuruse määramisel arvestatakse vahetu juhi ettepanekut ning iga teenistuja individuaalset panust eesmärkide saavutamisel (töö intensiivsus, töö kvaliteet, tähtaegadest kinnipidamine, töö efektiivsus, operatiivne tegutsemine ootamatutes situatsioonides jms).
(3) Kui tulemuspalga maksmise aluseks on kollektiivsed tulemused, makstakse tulemuspalka kõikidele teenistujatele võrdsetel alustel.
§ 10. Lisatasu täiendavate teenistusülesannete täitmise eest.
(1) Lisatasu täiendavate teenistusülesannete täitmise eest makstakse sõltuvalt lisaülesannete mahust ja iseloomust. Täiendavateks teenistusülesanneteks loetakse ametijuhendis või õigusaktides fikseerimata ülesandeid, mis suurendavad töömahtu.
(2) Lisatasu täiendavate teenistusülesannete eest määratakse ühekordse lisatasuna. Lisatasu maksmise ettepaneku teeb ametiasutuse juhile vahetu juht. Ettepanekus peavad olema kindlaks määratud teenistusülesanded ja ajavahemik, mille jooksul ülesannet täidetakse.
(3) Lisatasu maksmise otsustab asutuse juht ja see vormistatakse üldjuhul enne lisaülesannete täitma asumist ametiasutuse juhi käskkirjaga, milles fikseeritakse lisaülesanded, lisatasu suurus ja ajavahemik, mille jooksul ülesannet täidetakse.
§ 12. Lisatasu puuduva teenistuja ülesannete täitmise eest
[RT IV, 07.03.2019, 13 - jõust. 10.03.2019kehtetu,]
§ 14. Puhkusetasu arvutamine ja maksmine
(2) Puhkusetasu makstakse eelviimasel tööpäeval enne puhkuse algust, kui ei ole kokku lepitud teisiti. Juhul, kui teenistuja puhkus poolte kokkuleppel katkestatakse või katkeb teenistuja puhkus teenistuja haiguse tõttu ning teenistujale on puhkusetasu üle kantud, arvestatakse puhkusetasu ümber ja enammakstud summa peetakse kinni järgneva kuu või järgnevate kuude palgast/töötasust.
(3) Puhkusetasu arvestab ja kannab üle teenistuja määratud pangakontole raamatupidamine puhkuste ajakava või asutuse juhi käskkirja alusel.
(4) Puhkuste arvestust ja vormistamist teostab personalitööga tegelev teenistuja.
(5) Õppepuhkuse andmine ja tasustamine toimub vastavalt täiskasvanute koolituse seadusele. Õppepuhkuse kasutamise eest makstakse tasu palgapäeval.
§ 15. Tasustamine välisvahenditest rahastatavate projektide korral
(1) Välisvahenditest rahastatava projekti rahastamise taotlusest peab nähtuma, kas ja millises mahus on lubatud projekti eelarvest maksta projekti täitmisega seotud teenistujale palka/töötasu. Seejuures tuleb järgida käesolevas paragrahvis kehtestatud põhimõtteid kooskõlas vastava projekti finantseerija reeglitega.
(2) Juhul, kui projekti juhtimine või muu projekti täitmisega seotud ülesanne ei ole ametijuhendis fikseeritud, siis olenevalt konkreetse projekti finantseerija reeglite võimalustest:
1) käsitletakse projekti täitmisega seotud ülesannet kui teenistujale antud täiendavat teenistusülesannet, mille eest makstakse talle lisatasu või;
2) täidab teenistuja projekti täitmisega seotud ülesandeid ületunnitööna, mis hüvitatakse talle rahas või;
3) sõlmitakse teenistujaga projekti täitmisega seotud tegevuse eest tasu maksmiseks töövõtuvõi käsundusleping eeldusel, et projekti täitmisega seotud tegevus ei lange kokku teenistuja ametijuhendist tulenevate teenistusülesannetega.
§ 16. Tasustamine tasemekoolituse ja tööalase koolitusega seotud õppepuhkuse ajal
(1) Tasemekoolitusega ja tööalase koolitusega seotud õppepuhkuse ajal makstakse töötajale ja ametnikule keskmist palka/töötasu kuni 20 kalendripäeva eest.
(2) Tasemekoolituse lõpetamiseks antakse täiendavalt õppepuhkust 15 kalendripäeva, mille eest makstakse töötajale töölepingu seaduse § 29 lõike 5 alusel kehtestatud töötasu alammäära.
(3) Tasu õppepuhkuse eest makstakse sarnaselt käesoleva määruse paragrahvis 14 kehtestatud korrale.
§ 17. Hüvitis teenistuja töövõime ja tervise taastamiseks
Teenistujale võib töövõime ja tervise taastamiseks maksta üks kord kalendriaastas hüvitist 100 euro ulatuses vallavanema käskkirja alusel. Vähem kui kuuekuulise valla ametiasutuses pideva töötamise korral võib hüvitist maksta 50 euro ulatuses.
§ 171. Sotsiaalsed garantiid ja toetused
(2) Vallavanem võib maksta oma käskkirjaga ühekordset toetust järgmistel juhtudel:
1) töötaja perekonnas juhtunud traagilise sündmuse korral. Töötaja surma korral võib toetust maksta tema lähisugulastele (abikaasa, lapsed, vanem);
§ 18. Palgajuhendi ülevaatamine ja avalikustamine
(1) Palgajuhend vaadatakse üle üldjuhul kord aastas ning vajaduse ja eelarveliste võimaluste korral muudetakse palgajuhendit alates järgmise kalendriaasta 1. jaanuarist.
(2) Palgajuhendi kehtestamise aluseks olevate õigusaktide muutmise korral muudetakse teenistuja palga/töötasu tingimusi hiljemalt kahe kuu möödumisel, kohaldades neid õigusakti kehtima hakkamise päevast.
(3) Käesolev palgajuhend avalikustatakse Antsla valla veebilehel.
§ 19. Vastutus palgajuhendi täitmise eest
Käesoleva palgajuhendi täitmise, samuti ametiasutusele eraldatud palgafondi otstarbeka ja säästliku kasutamise eest vastutab vallavanem.
[Käöesolevast tekstist välja jäetud.]
Käesolev määrus jõustub 01. jaanuaril 2018. a.
Lisa Teenistuskoha palgagrupid ja põhipalga vahemikud